Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 677

d) keretes fémállványok esetében legalább az adott típusú állványkeret térítési szélességét kell biztosítani. 2002/24. szám 6.15.1.4. Az állványpadozatot úgy kell kialakítani, hogy a tárolt és mozgatott anyagtömegen kívül — külön elõírás hiányában — legalább 2000 N/m2 hasznos terhelésnél a biztonságos munkavégzést lehetõvé tegye. Az állványpadozaton szállítható, illetve tárolható anyag legnagyobb mennyiségét, a tárolás módját és a tárolási terület határát az állványzaton jól szemrevételezhetõ módon (pl. táblán) fel kell tüntetni. 6.15.1.5. Állványpallókat csak alátámasztás felett, legalább 0,5 m-es átfedéssel szabad toldani. Konzolosan túlnyúló pallót állványpadozatnál, feljáróknál, közlekedési utaknál alkalmazni nem szabad. Az állványpallóknak az alátámasztásra fel kell feküdniük. Az állványpadozat alátámasztására ereszcsatornát, erkélypárkányt, villámhárítót, illetve kellõ szilárdsággal, teherbíró képességgel nem bíró épületszerkezeti elemet igénybe venni nem szabad. 6.15.1.6. Az állványpadozat anyaga teljesen egészséges, kifogástalan minõségû, legalább II. minõségi osztályú, a végein vasalattal ellátott fûrészelt fenyõáru legyen. 6.15.1.7. Az állványpadozat széle és az építmény síkja között legfeljebb 30 milliméter lehet. Amennyiben a munka jellege vagy az építmény homlokzati alakja ezt nem teszi lehetõvé, akkor vagy a belsõ oldalt is el kell látni védõkorláttal, vagy egyéni védõeszközzel kell biztosítani a védelmet. 6.15.1.8. Az állványpadozatokat úgy kell egymás fölött megépíteni, hogy alattuk 190 cm szabad magasság legyen a közlekedésre. 6.16. Korlát, közép- és lábdeszka munkavédelmi követelményei 6.16.1. A korlátdeszkát, középdeszkát és a lábdeszkát állványelembõl kell készíteni, a felerõsítésre szolgáló támaszoszlopok távolsága egymástól 3,0 m-nél nagyobb nem lehet. 6.16.2. A 2,0 m-nél magasabb munkaszinteken, hídszerûen kiképzett átjárókat, feljárókat, lépcsõket a 6.16.1. pont szerinti védõkorláttal kell ellátni. 6.16.3. A feljárók korlátait 1,0 m feljárómagasságtól, a lépcsõket pedig az induló foktól kezdve kell felszerelni. 6.17. Csomópontok, keresztmerevítõk követelményei 6.17.1. Hibás, toldott elemeket beépíteni nem lehet. 6.17.2. Külön elõírás hiányában az állványok csomópontjait, függõleges oszlopait, dúcait rögzítés céljából mindkét irányban átlósan ki kell merevíteni, többszintû elrendezés esetén a dúcokat egymás fölé kell állítani. 6.17.3. Andráskötésnek legalább 48 mm vastag állványpallót vagy azzal szerkezetileg egyenértékû, fémanyagú keresztmerevítõt lehet alkalmazni. 6.17.4. A keresztmerevítõket csavaros kapcsolással kell az oszlopokra, elemekre felerõsíteni. A csavarok legalább olyan távolságra legyenek a keresztmerevítõk szélétõl, amely egyenlõ a fa átmérõjének két és félszeresével. 6.17.5. Az oszlopok állékonyságát állítás közben ideiglenesen biztosítani kell (például dúcolással vagy kihorgonyzással). 6.17.6. Az állványépítési munkát végzõket a szükséges speciális ismeretekrõl, a munkavégzésbõl eredõ kockázatokról és a megelõzésükrõl ki kell oktatni. Az oktatásnak ki kell terjednie:

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes